b"\n_START_ARTICLE_\nLauritz Melchior\n_START_SECTION_\nEstudis i debut\n_START_PARAGRAPH_\nEstudi\xc3\xa0 en l'Escola Reial d'\xc3\x92pera de la seva ciutat nadiua, i debut\xc3\xa0 el 1913, com a bar\xc3\xadton en l'\xc3\x92pera Reial danesa amb el paper de Silvio de Pagliacci. A l'ampliar estudis, canvi\xc3\xa0 de registre i l'octubre de 1918 debut\xc3\xa0 novament en l'\xc3\x92pera Reial danesa cantant el rol principal de Tannh\xc3\xa4user. Veient l'\xc3\xa8xit assolit decid\xc3\xad especialitzar-se en rols wagnerians. Decid\xc3\xad presentar-se en el Covent Garden de Londres, el maig de 1924, amb el Siegmund de Die Walk\xc3\xbcre. Dos anys m\xc3\xa9s tard, cant\xc3\xa0 Tannh\xc3\xa4user en el Metropolitan de Nova York, per\xc3\xb2 la seva deficient forma vocal en aquest moment li caus\xc3\xa0 m\xc3\xa9s d'una desengany. Despr\xc3\xa9s d'un breu par\xc3\xa8ntesi, es convert\xc3\xad en un basti\xc3\xb3 del Metropolitan d'aquesta ciutat, fins que les desavinences amb Rudolf Bing causaren la seva sortida, el 1950.\n_START_SECTION_\nEl Liceu\n_START_PARAGRAPH_\nEn aquests anys, actu\xc3\xa0 tamb\xc3\xa9 a Europa i cant\xc3\xa0 diversos t\xc3\xadtols i La tetralogia en el Gran Teatre del Liceu de Barcelona, en la temporada 1929-1930. Tamb\xc3\xa9 cant\xc3\xa0 al Teatre Col\xc3\xb3n de Buenos Aires i ocasionalment a Broadway, a m\xc3\xa9s d'interpretar diverses pel\xc2\xb7l\xc3\xadcules._NEWLINE_Als 70 anys, cant\xc3\xa0 un recital amb la Danish R\xc3\xa0dio Orchestra per celebrar l'esdeveniment. A la seva mort, desaparegu\xc3\xa9 el cantant considerat el millor Heldentenor del segle XX."